Hlavná kontrolórka Obce Košolná
 Ing. Zuzana Minarovičová

Materiál na rokovanie Obecného zastupiteľstva Obce Košolná

SPRÁVA O VÝSLEDKOCH KONTROLY č. 4/2018

V zmysle § 18 d ods. 1 a § 18 f ods. 1 písm. d) Zákona č. 369/1990 Zb. o obecnom zriadení v znení neskorších predpisov predkladám Obecnému zastupiteľstvu Obce Košolná túto správu o výsledkoch kontroly

Predmet kontroly:	Kontrola zmlúv uzatvorených Obcou Košolná v období 1. polroka 2018
Kontrolu vykonala:	Ing. Zuzana Minarovičová, Hlavná kontrolórka Obce Košolná
Termín kontroly:	august – september 2018	
Cieľ kontroly: 		Dodržiavanie hospodárnosti, efektívnosti, účinnosti a účelnosti pri hospodárení s verejnými financiami  pri uzatváraní zmlúv 
Predložené podklady: 
Zmluvy uzatvorené Obcou Košolná a faktúry týkajúce sa uzatvorených zmlúv zverejnené na web stránke obce www.kosolna.eu.sk
Súvisiace právne predpisy: 	
1. Zákon č. 369/1990 Zb. o obecnom zriadení v z. n. p. 
2. Zákon č. 357/2015 Z. z. o finančnej kontrole a audite a zmene a doplnení niektorých zákonov
3. Zákon č. 343/2015 Z. z. o verejnom obstarávaní a o zmene a doplnení niektorých zákonov  v z. n. p.
4. Zákon č. 431/2002 Z. z. o účtovníctve v z. n. p.
5. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v z. n. p. 

Hlavná kontrolórka obce Košolná vykonala v súlade s vyššie uvedenými právnymi predpismi a Návrhom plánu kontrolnej činnosti hlavnej kontrolórky Obce Košolná na 2. polrok 2018 kontrolu zmlúv uzatvorených Obcou Košolná v 1. polroku 2018.

V kontrolovanom období obec uzatvorila 5 zmlúv:
1. Zmluva o poskytovaní služieb č. SKP18/03/063 – KOMENSKY, s. r. o.
2. Zmluva č. 38 391 o poskytnutí dotácie z prostriedkov Dobrovoľnej požiarnej ochrany SR – Dobrovoľná požiarna ochrana SR
3. Zmluva o dielo č. ZoD 2018/05/01 – CS, s. r. o. 
4. Zmluva o dielo č. ZoD 2018/05/06 – CS, s. r. o. 
5. Dohoda č. 18/08/054/19 o poskytnutí finančného príspevku na vytvorenie pracovného miesta pre znevýhodnených UoZ vo veku 50 rokov a viac – Úrad práce, sociálnych vecí a rodiny Trnava



1. Zmluva o poskytovaní služieb č. SKP18/03/063

Objednávateľ:		Obec Košolná
Košolná 44, 919 01

Poskytovateľ: 		KOMENSKY, s. r. o. 
			Park Mládeže 1/360, 040 01 Košice

Predmet zmluvy:	Poskytovanie služby „Škôlka KOMENSKY Plus“, ktorá zahŕňa:
· poskytovanie služieb Virtuálnej knižnice pre objednávateľa ( www.zborovna.sk ),
· poskytovanie používateľských aplikačných programov Mozgožrútik, Logopedík, Fotoškôlka vytvorené poskytovateľom,
· zabezpečenie internetového systému slúžiaceho na ukladanie, uchovávanie, vyhľadávanie, výber, zdieľanie a výmenu učebných materiálov, prípadne iných elektronických materiálov.
Platnosť zmluvy:	Na dobu neurčitú
Cena:		Podľa cenníka, ktorý tvorí prílohu zmluvy, počas prvých 12 mesiacov bezplatne. Zaplatený bol jednorazový administratívny poplatok 9,- Eur ( faktúra č. 2018000090 )
Dátum podpisu:	28. 3. 2018
Dátum zverejnenia:	5. 4. 2018





2. Zmluva č 38 391 o poskytnutí dotácie z prostriedkov Dobrovoľnej požiarnej ochrany SR

Príjemca:		Obec Košolná,
Košolná 44, 919 01

Poskytovateľ: 		Dobrovoľná požiarna ochrana SR
			Kutuzovova 17, 831 03 Bratislava
Predmet zmluvy:	Poskytnutie finančnej dotácie na zabezpečenie materiálno-technického vybavenia Dobrovoľného hasičského zboru obce ( ďalej len „DHZO“ ), na osobné ochranné pracovné prostriedky pre členov DHZO, odbornú prípravu členov DHZO a zabezpečenie servisu – opravy a nákup náhradných dielov na hasičskú techniku a hasičské motorové vozidlá.
Výška dotácie:		3 000,- Eur ( oprávnené obdobie do 31. 8. 2018 )
Použitie:	
	Číslo faktúry
	Dodávateľ
	Dátum úhrady
	Predmet dodávky
	Suma v EUR

	2018000161

	FLORIAN, s. r. o.
	11.7.2018
	Všeobecný materiál
	772,44 

	2018000165
	THT Slovensko, s. r. o.
	12.7.2018
	Oprava hasičského vozidla 
	970,80

	2018000182
	FIRE system
	23.7.2018
	Zásahová obuv a odevy
	1 532,00

	SPOLU
	
	
	
	  3 275,24



Finančné prostriedky vo výške 3 000,- Eur boli z poskytnutej dotácie, zvyšok vo výške 275,20 EUR financovala obec z vlastných prostriedkov
Dátum podpisu:	23. 4. 2018
Dátum zverejnenia:	23. 4. 2018


3. Zmluva o dielo č. ZoD 2018/05/01

Objednávateľ:		Obec Košolná
Košolná 44, 919 01

Zhotoviteľ:		CS, s. r. o.
Strojárenská 5487, 917 02 Trnava
Predmet plnenia:	Realizácia stavby „Obecná splašková kanalizácia – Košolná – 2. etapa – 1. časť 
Čas plnenia:		Ukončenie do 3 mesiacov od prevzatia staveniska
Cena s DPH:		153 020,27 Eur
Dátum podpisu:	4. 5. 2018
Dátum zverejnenia:	4. 5. 2018
     V článku VI. Platobné podmienky je stanovené, že fakturácia bude prebiehať mesačne na základe skutočne vykonaných prác. Podkladom pre vystavenie faktúry bude objednávateľom, alebo ním poverenou osobou podpísaný súpis vykonaných prác predložený objednávateľovi zhotoviteľom v posledný deň v mesiaci.
     Zhotoviteľ poskytne na dodané práce záruku v zmysle článku VII. Záručná doba – zodpovednosť za vady, a to 36 mesiacov odo dňa protokolárneho odovzdania a prevzatia prác.
     V článku VIII. Podmienky vykonania diela chýbajú údaje – termín odovzdania staveniska pre vykonávanie stavebných prác a určenie stavebného dozora.
    V súvislosti s realizáciou a financovaním predmetu plnenia bude uzatvorená Zmluva o spolupráci pri realizácii investície medzi Obcou Košolná a spoločnosťou Trnavská vodárenská spoločnosť, a. s. ( investor ). Obec Košolná je akcionárom investora, ktorý na základe predchádzajúcej schválenej žiadosti Obce Košolná a za podmienok dohodnutých v tejto zmluve, vyjadruje súhlas s poskytnutím svojich odborných znalostí, skúseností a finančných prostriedkov, ktorými sa prispeje k efektívnej a hospodárnej realizácii investície špecifikovanej v tejto zmluve.

4. Zmluva o dielo č. ZoD 2018/05/06

Objednávateľ:		Obec Košolná
Košolná 44, 919 01

Zhotoviteľ:		CS, s. r. o.
Strojárenská 5487, 917 02 Trnava
Predmet plnenia:	Realizácia stavby „Obecná splašková kanalizácia – Košolná – stoka G1.2 a pretláčanie k G1.2.1 – gravitačná kanalizácia“
Čas plnenia:		Ukončenie do 3 mesiacov od prevzatia staveniska
Cena s DPH:		106 945,99 Eur
Dátum podpisu:	18. 5. 2018
Dátum zverejnenia:	18. 5. 2018

     V článku VI. Platobné podmienky je stanovené, že fakturácia bude prebiehať mesačne na základe skutočne vykonaných prác. Podkladom pre vystavenie faktúry bude objednávateľom, alebo ním poverenou osobou podpísaný súpis vykonaných prác predložený objednávateľovi zhotoviteľom v posledný deň v mesiaci.
     Zhotoviteľ poskytne na dodané práce záruku v zmysle článku VII. Záručná doba – zodpovednosť za vady, a to 36 mesiacov odo dňa protokolárneho odovzdania a prevzatia prác.
     V článku VIII. Podmienky vykonania diela chýbajú údaje – termín odovzdania staveniska pre vykonávanie stavebných prác a určenie stavebného dozora.
    Na uvedené práce bude poskytnutá podpora v podobe nenávratnej finančnej dotácie z Environmentálneho fondu vo výške 100 000,- Eur v zmysle zmluvy 127735 zo dňa 1. 8. 2018,  zvyšok predstavuje spolufinancovanie obce.


5. Dohoda č. 18/08/054/19 o poskytnutí finančného príspevku na vytvorenie pracovného miesta pre znevýhodnených UoZ vo veku 50 rokov a viac 

Účastníci dohody:	Úrad práce, sociálnych vecí a rodiny Trnava
			J. Bottu 4, 917 01 Trnava ( ďalej len „úrad“ )

Obec Košolná,
Košolná 44, 919 01 ( ďalej len „zamestnávateľ“ )

Predmet dohody:	Poskytovanie finančného príspevku úradom zamestnávateľovi na podporu vytvárania pracovného miesta pre znevýhodnených UoZ 50+ ( ŠR 15 %, Európsky sociálny fond 85 % ).
Povinnosti 
zamestnávateľa:	Vytvoriť a obsadiť pracovné miesto na plný pracovný úväzok na dobu určitú, udržať ho po dobu najmenej 12 mesiacov. Predpokladaný dátum nástupu: 1. 4. 2018.

Oprávnené náklady:	Náklady  na úhradu časti preddavku poistného na povinné verejné zdravotné poistenie, poistenie na sociálne poistenie a povinných príspevkov na starobné dôchodkové sporenie platených zamestnávateľom najviac vo výške 488,38 EUR. Max. výška príspevku počas 12 mesiacov je 5 860,56 EUR.
Dátum podpisu:	19. 3. 2018
Dátum zverejnenia:	10. 4. 2018
Uvedené pracovné miesto bolo obsadené dňa 1. 4. 2018 p. Máriou Izakovičovou, ktorá spĺňala predpoklady a podmienky uvedené v dohode o poskytnutí finančného príspevku. 

V zmysle § 2 Zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v z. n. p. je obec osobou povinnou sprístupňovať informácie podľa uvedeného zákona. 
Povinne zverejňovanou zmluvou je písomná zmluva, ktorú uzaviera povinná osoba a ktorá obsahuje informáciu, ktorá sa získala za finančné prostriedky, s ktorými hospodária právnické osoby verejnej správy, vrátane neštátnych účelových fondov, alebo sa týka používania týchto finančných prostriedkov, nakladania s majetkom štátu, majetkom obce, majetkom vyššieho územného celku alebo majetkom právnických osôb zriadených zákonom alebo na základe zákona alebo nakladania s finančnými prostriedkami Európskej únie.
Povinne zverejňovaná zmluva, ktorá sa nezverejňuje v registri, sa zverejňuje na webovom sídle povinnej osoby, ktorá zmluvu uzatvára, a to bezodkladne po uzavretí zmluvy alebo po doručení súhlasu, ak sa na jej platnosť vyžaduje súhlas príslušného orgánu. Ak zmluva nie je zverejnená do siedmich dní odo dňa uzavretia alebo odo dňa doručenia súhlasu, ak sa na jej platnosť vyžaduje súhlas príslušného orgánu, môže účastník podať návrh na zverejnenie v Obchodnom vestníku.



Správu o výsledku kontroly vypracovala dňa 10.10.2018         Ing. Zuzana Minarovičová, hlavná kontrolórka Obce Košolná
..........................................
podpis

Správu o výsledku kontroly prevzal dňa ...........................  	PhDr. Martin Halaksa, starosta Obce Košolná 

..........................................

